b"\n_START_ARTICLE_\nMorgan Freeman\n_START_SECTION_\nMladost\n_START_PARAGRAPH_\nFreeman se je rodil 1.6.1937 v Memphisu. Njegov o\xc4\x8de Morgan Porterfield Freeman je bil brivec, ki je leta 1961 umrl zaradi ciroze jeter. Mati Mayme Edna Revere je bila \xc4\x8distilka. Morgan je eden izmed \xc5\xa1tirih otrok. V \xc4\x8dasu njegovega odra\xc5\xa1\xc4\x8danja se je njegova dru\xc5\xbeina pogosto selila. \xc5\xbdiveli so v Greenwoodu (Mississippi), Garyju (Indiana) in na koncu v Chicagu._NEWLINE_Freeman je prvi\xc4\x8d nastopal v \xc5\xa1olski predstavi pri osmih letih. Pri dvanajstih letih je zmagal na dr\xc5\xbeavnem dramskem tekmovanju. Med srednje\xc5\xa1olskim izobra\xc5\xbeevanjem je nastopal v radiodramah v Nashvilleu._NEWLINE_Leta 1955 je odklonil \xc5\xa1tipendijo Univerzitetne dramske \xc5\xa1ole v Jacksonu, ker se je odlo\xc4\x8dil za delo v ameri\xc5\xa1kem vojnem letalstvu._NEWLINE_V za\xc4\x8detku leta 1960 se je preselil v Los Angeles, kjer je delal kot zapisnikar na fakulteti. V tem \xc4\x8dasu se je zadr\xc5\xbeeval tudi v New Yorku in San Franciscu, kjer je bil plesalec. Bil je \xc4\x8dlan plesne skupine Opera ring.\n_START_SECTION_\nKariera\n_START_PARAGRAPH_\n\xc4\x8ceprav je bil njegov prvenec film iz leta 1971, Who Says I Can't Ride a Rainbow?  je Freeman v ameri\xc5\xa1kim medijih postal znan v limonadi Another World in PBS-ovem otro\xc5\xa1kem showu The Electric Company. _NEWLINE_Sredi 1980-ih se Freeman za\xc4\x8dne pojavljati v bolj pomembnih in poznanih vlogah. V njih je igral pametne, resne in po\xc5\xa1tene like. Bolj ko je postajal slaven, bolj se je za\xc4\x8del pojavljati v glavnih vlogah._NEWLINE_Status zvezde je potrdil v filmih kot so: Robin Hood, Sedem\xe2\x80\xa6Za film Pun\xc4\x8dka za milijon dolarjev je dobil oskarja. _NEWLINE_Leta 1997 je skupaj z Lori McCreary ustanovil filmsko produkcijsko hi\xc5\xa1o  Revelations Entertainment."